19.4.2022 г.
BG
Официален вестник на Европейския съюз
C 164/93
466.
Участниците в стандартизацията не са непременно конкуренти.
Разработването на стандарти обаче може при конкретни обстоятелства, когато участват конкуренти, да доведе и до ограничаващо въздействие върху конку­ ренцията, като е възможно да се ограничи конкуренцията в цените, да се ограничи или контролира производ­ ството, пазарите, иновациите или техническото развитие.
Както е обяснено по-долу, това може да се осъществи по три основни канала, а именно i) намаляване на ценовата конкуренция, ii) препятстване на достъпа до иновационни технологии и iii) изключване на определени предприятия и дискриминация срещу тях чрез препятстване на ефективния достъп до стандарта.
467.
Първо, ако предприятията общуват помежду си в ущърб на конкуренцията в контекста на разработване на стандарти, това би могло да доведе до намаляване или премахване на ценовата конкуренция на съответните пазари или до ограничаване или контролиране на производството, с което ще се улесни тайното договаряне на пазара (266).
468.
Второ, стандартите, в които се определят подробни технически спецификации за даден продукт или услуга, могат да ограничат техническото развитие и иновациите.
Докато се разработва даден стандарт, за включване в него могат да се конкурират алтернативни технологии.
След като бъде избрана или разработена една технология и стандартът бъде определен, конкуриращите се технологии и предприятия може да срещнат пречки за навлизане на пазара и може потенциално да бъдат изключени от пазара.
Освен това стандартите, съгласно които за даден стандарт трябва да се използва единствено определена технология, могат да възпрепятстват разработването и разпространението на други технологии.
Предотвратяването на разработването на други технологии чрез задължаване на членовете на организацията за разработване на стандарти да използват един­ ствено определен стандарт може да доведе до същия ефект.
Рискът от ограничение на иновациите се увеличава, ако едно или повече предприятия са изключени без основание от процеса на разработване на стандарти.
469.
В контекста на стандартите, включващи права върху интелектуална собственост (ПИС) (267), по принцип могат да бъдат разграничени три основни групи предприятия с различни интереси при разработването на стандарти.
Първо, има предприятия, които извършват дейност само нагоре по веригата и единствено разработват и предлагат на пазара технологии.
Това може да включва също така и предприятия, които придобиват технологии с цел да ги лицензират.
Приходите от лицензи са единственият им източник на приходи и техният стимул е увеличаване до максимум на приходите от лицензионни възнаграждения .
Второ, има предприятия, които извършват дейност само надолу по веригата и единствено произвеждат продукти или предлагат услуги въз основа на технологиите, разработени от други, и не притежават съответните ПИС.
Лицензионните възнаграждения представляват разход, а не източник на приходи за тях, следователно техният стимул е да намаляват разходите за лицензионни възнаграждения .
И накрая, има интегрирани предприятия, които едно­ временно разработват технологии, защитени от ПИС, и продават продукти, за които им е необходим лиценз.
Тези предприятия имат смесени стимули.
От една страна, те могат получават приходи от своите собствени ПИС.
От друга страна, може да се наложи да заплащат лицензионни възнаграждения на други предприятия, прите­ жаващи ПИС от съществено значение за стандарта, приложим за техните собствени продукти.
Следователно те могат да извършват кръстосано лицензиране на своите ПИС от съществено значение в замяна на ПИС от съществено значение, притежавани от други предприятия, или да използват своите ПИС за защита.
Освен това предприятията могат да остойностяват своите ПИС и чрез методи, различни от лицензионните възнаграж­ дения.
На практика много предприятия използват смесица от тези бизнес модели.
470.
Трето, стандартизацията може да доведе до антиконкурентни резултати чрез възпрепятстване на достъпа на определени предприятия до резултатите от процеса на разработване на стандарти (т.е. спецификацията и/или ПИС от съществено значение за въвеждане на стандарта).
Ако дадено предприятие е напълно възпрепятствано да получи достъп до резултатите от стандарта или е получило достъп единствено въз основа на забранителни или дискриминационни условия, съществува риск от антиконкурентно въздействие.
Система, при която потенциално приложимите ПИС се оповестяват в началото, може да увеличи вероятността от предоставяне на ефективен достъп до стандарта (268), тъй като позволява на участниците да определят кои технологии са защитени с ПИС и кои не са.
Законодателството в областта на интелектуалната собственост и законодателството в областта на конкуренцията имат общи цели (269) за насърчаване на благосъстоянието на потребителите и иновациите, както и за ефективно разпределение на ресурсите.
ПИС насърчават динамичната конкуренция, като стимулират пред­ приятията да инвестират в разработването на нови или усъвършенствани продукти и процеси.
Следователно ПИС по принцип са в полза на конкуренцията.
Чрез своите ПИС обаче участник, притежаващ ПИС от съществено значение за въвеждането на стандарта, би могъл в специфичния контекст на разработването на стандарти да придобие контрол върху използването на стандарта.
Когато стандартът представлява пречка
(266) В зависимост от кръга участници в процеса на разработване на стандарти могат да настъпят ограничения в частта от пазара за стандартизирания продукт, свързана с доставчиците, или в тази, свързана с купувачите.
(267) В контекста на тази глава ПИС се отнася по-специално до патентите (с изключение на непубликуваните патентни приложения).
При все това, ако на практика друг вид ПИС предоставя на притежателя на ПИС контрол върху употребата на стандарта, следва да се прилагат същите принципи.
(268) Ако са придружени и от ангажимент за FRAND.
Вж. точки 482—484.
(269) Вж. точка 7 от Насоките за трансфера на технологии.